Garasi (grup musik)

Garasi nyaéta band anu dibentuk ahir taun 2005.Garasi Band (Diakses tanggal 3 Desember 2011)  Nalika mimiti aya, Garasi diwangun ku 3 anggota nyaéta Ayu Ratna (vokal, gitar), Fedi Nuril (Keyboard, Gitar) jeung Aries Budiman (drum). Tilu personil Garasi ieu diusulkeun ku musisi Indra Lesmana ka lanceukna, Mira Lesmana.Profil Garasi (Diakses tanggal 3 Desember 2011)  Ayu nu mimitina mah miluan audisi Indonesian Idol tapi henteu lolos, dirékoméndasikeun ku Indra Lesmana sangkan dikésting ku Mira Lesmana. Sedengkeun Aries mah mindeng ilubiung dina unggal féstival musik nepi ka meunangkeun jujuluk best drummer. Fedi Nuril nu saméméhna kasohor minangka béntang iklan jeung aktor, meunangkeun kapercayaan pikeun nyekel posisi keyboard sakaligus gitar.  
Teu siga band lianna, lahirna Garasi bareng jeung rilis pilem layar lébar kalawan setting grup Garasi. Pilem nu dibéré judul Garasi ieu diproduseran ku Mira Lesmana sarta didukung ku sawatara artis kayaning Arie Dagienkz, Mahendra Desta jeung Syaharani. Albeum munggaranana diédarkeun bareng jeung kaluarna pilem Garasi. 
Garasi ngarilis albeum kaduana dina tanggal 7 Juli 2008. Salian ti éta dina taun nu sarua, Garasi ogé ngeusian soundtrack pilem Laskar Pelangi. Awal taun 2009, Ayu Ratna kaluar ti kaanggotaan Garasi. ti saprak Ayu kaluar, posisi vokal digantikeun ku Fedi Nuril. Lantaran butuh vokalis, Garasi ngayakeun audisi nu sipatna tertutup nepi ka meunangkeun Higin minangka vokalis anyar di Garasi. 
Salian ti ngangkat vokalis anyar, Garasi ogé ngangkat Wembri minangka pamaén bass.

 Diskografi 
 OST Garasi (2006)
 Garasi II (2008)
 Kembali (2011)

 Filmografi 
 Garasi (2006)

Referensi

Kategori:Grup musik ti Indonésia